གལ་གནད་ཆེ་བའི་ཡིག་ཆ་འདི་ཡོངས་ཁྱབ་གསལ་བསྒྲགས་བྱས་པར་སྲུང་བརྩི་དང་བསྐྱར་ནན་དུ།བོད་ཀྱི་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་ཡང་མཉམ་འབྲེལ་རྒྱལ་ཚོགས་ངོས་ནས་ལོ་རྗེས་མར་འགྲོ་བ་མིའི་ཐོབ་ཐང་ཡོངས་ཁྱབ་གསལ་བསྒྲགས་སྤེལ་ཏེ་ལོ་བདུན་ཅུ་འཁོར་བའི་དུས་དྲན་སྲུང་བརྩིའི་ཆེད་ལོ་ཧྲིལ་བོར་ལས་འགུལ་སྤེལ་བའི་ལས་འཆར་ལ་མཉམ་ཞུགས་བྱེད་ཀྱི་ཡོད།འགྲོ་བ་མིའི་ཐོབ་ཐང་ཡོངས་ཁྱབ་གསལ་བསྒྲགས་འདི་ནི་ཕྱི་ལོ་༡༩༤༨ཟླ་༡༢ཚེས་༡༠ཉིན་མཉམ་འབྲེལ་རྒྱལ་ཚོགས་ཀྱི་ཚོགས་ཆེན་ཐོག་གཏན་འབེབས་གནང་བའི་ལོ་རྒྱུས་རང་བཞིན་ཅན་གྱི་ཡིག་ཆ་ཞིག་ཡིན་ལ།དེས་ཡུལ་དུས་གནས་བབས་གང་དུ་ཡང་དཔལ་འབྱོར་དང་།སྤྱི་ཚོགས།ཆབ་སྲིད།རིག་གཞུང་།སྤྱི་དམངས་ཀྱི་ཐོབ་ཐང་བཅས་ནི་ཀུན་ལ་ཁྱབ་པ་དང་།ལྷན་སྐྱེས་སུ་ཡོད་པ།དབྱེ་འབྱེད་མེད་པ།ཕན་ཚུན་འབྲེལ་བ་དམ་ཟབ་ཡོད་པ་ཞིག་ཡིན་པའི་ཁག་ཐེག་བྱེད་ཀྱི་ཡོད།